- 197 - 



Den ny Aargang paadrager sig straks Læsernes Opmærksomhed ved 

 at fremtræde i et nyt Format og med et noget andet Tryk end i 1. Aargang. 

 Om der vindes noget væsentligt ved Iførelsen af dette ny Skrud, faar staa 

 hen; det forekommer Anmelderen, at de kortere Linier i 1. Aargang var 

 at foretrække for de længere i den ny Aargang, og der er bibliografisk set 

 al Tid Ulemper ved, at et Tidsskrift skifter Format. Men det ny Format 

 er naturligvis mere præsentabelt end det gamle omend dette var virkelig 

 bekvemt. Axel Lange. 



Lustgården. Årsskrift for Foreningen for Dendrologi och Park- 

 vård. Årg. 1. 1920. 206 S. 4to. Landskrona. Pris 15 Kr. 



Det fremgaar af Indledningen, at det er en ganske ny Forening som 

 igennem dette Tidsskrift vil søge at faa Interessen for og Kærligheden 

 til skønne Haver og Parker bragt ud i videre Kredse, og det nævner selv 

 som et af sine Maal : »Under konstens vigda händer i samf orstånd med träd- 

 gårdskulturens speciela sakkunskap skola gamla förfallna lustgårder åter 

 uprättas och nya anläggas til ökad livsglädje för vårt folk.«. 



Artiklerne, som denne 1. Aargang bringer, omfatter Spørgsmaal som 

 har Bud til Forstmænd, Botanikere saavel som til Gartnere. Meget fornøje- 

 lig selv for ikke Fagmænd er en lille Artikkel af Fru Anna Schotte betitlet: 

 »De tacksamma tråden och buskarna i den hårdarbetade villatrâdgàrden. 

 »En Oas i öknen.«« 



Tekstbillederne er gennemgaaende meget daarlige, men dette skyl- 

 des sikkert for en Del det daarlige Papir, som Bogen er trykt paa. Af de 

 8 Plancher, der sidder foran i Bogen og som er trykt paa glittet Papir, er 

 flere rigtig smukke. Axel Lange. 



Paulsen, Ove: Studies in the Vegetation of Pamir. (O. Olufsen, 

 The second Danish Pamir Expedition). Copenhagen, 1920, 132 pp., figs, 

 and a map. 



Prof. Ove Paulsen har tidligere behandlet Vegetationen i Trans- 

 kaspiens Lavland (se Bot. Tids. 1912), og desuden er det floristiske Ud- 

 bytte af hans Deltagelse i Prof. Oluf sen's 2. Pamir-Expedition offentlig- 

 gjort i en Række mindre Afhandlinger (mest i Bot. Tids.). Nu foreligger 

 en ny og afsluttende Publikation indeholdende en Skildring af Plante- 

 væksten i Pamir og tilgrænsende Omraader af det indre Asiens Højland. 



Afhandlingen falder i 3 Hoveddele: en kortere Skildring af de nord 

 for Pamir liggende Alai-Bjærges Plantevækst, en udførlig Behandling af 

 selve Pamir-Høj landets Vegetation, og endelig spredte Optegnelser om 

 Planterne i Pamirs sydlige Dele (Wakhan, Garan og Shugnan). 



Størst Interesse knytter der sig til Skildringen af Pamirs Vegetation. 

 Der hersker i Pamir særdeles ekstreme Livskaar for Planterne: Klimaet er 

 saa højalpint og kontinentalt som næppe noget andet Sted. Vinteren er 

 kold, med ringe Nedbør og heftige Storme, og Sommeren, der egentlig kun 

 varer et Par Maaneder, er forholdsvis varm og praktisk set uden Ned- 

 bør. Paa Grund af den store Højde er Bestraalingen meget intensiv, og 

 da Luften tillige er tør, er Planterne udsatte for en ganske usædvanlig 

 stærk Fordampning. 



